TMI คาดปีนี้มีกำไรต่อเนื่อง-ตั้งเป้ารายได้โต 20% รุกตลาด LED สำหรับผู้บริโภค
TMI คาดปีนี้มีกำไรต่อเนื่อง-ตั้งเป้ารายได้โต 20% รุกตลาด LED สำหรับผู้บริโภค
25 ก.พ. 2559

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า บริษัทคาดว่าปีนี้จะสามารถมีกำไรสุทธิอย่างต่อเนื่องจากปีก่อน หลังตั้งเป้าหมายรายได้เติบโต 20% จากปีที่ผ่านมา
โดยมีแผนจะรุกตลาดหลอดไฟ LED สำหรับผู้บริโภค (Consumer Market) เพิ่มมากขึ้น และมีแผนที่จะพัฒนาผลิตภัณฑ์ใหม่อย่างต่อเนื่อง โดยจะมีการเปิดตัวสินค้าใหม่ภายใต้แบรนด์ GATA อีก 2-3 รายการในระยะแรก รวมถึงเร่งขยายฐานการส่งออกให้ครอบคลุมตลาดประชาคมเศรษฐกิจอาเซียน (AEC) ทั้งหมดจากในปัจจุบันที่มีการส่งออกไปยังกัมพูชา ลาว เมียนมาร์ และเวียดนาม (CLMV) เพื่อเป็นการขยายตลาดให้กว้างมากขึ้นรวมถึงยังเป็นการกระจายความเสี่ยงของธุรกิจอีกด้วย
สำหรับในปีที่ผ่านมาบริษัทมีกำไรสุทธิ 0.62 ล้านบาท เพิ่มขึ้น 147.13% จากปีก่อนหน้าที่มีผลขาดทุนสุทธิ 1.31 ล้านบาท และมีรายได้รวม 543.39 ล้านบาท เพิ่มขึ้น 12.12%
 